A Bánki Donát Műszaki Főiskola elvégzése után újságíró iskolába is járt, majd - mielőtt az MTV-hez került volna - az egyik legnagyobb magyarországi autóimportőr sajtóosztályán dolgozott, később Illés Tamás autóversenyző sajtóügyeit intézte. Két éven át a Magyar Televízió minden második Forma-1-es nagydíjra őt küldte riporternek, amikor pedig a sorozat közvetítési jogait 2002-ben az RTL Klub szerezte meg, Palik László a kereskedelmi csatornához hívta. Itt 2003 óta közvetít együtt Palikkal, a 2005-ös Európai Nagydíjat először kommentálta. Utoljára a 2011-es brazil futamot kommentálta, azután a közvetítési jogok átkerültek az MTVA-hoz, melynek csapata mindenkit magával vitt akkor az RTL-es társaságból, leszámítva őt.